**MATEMATIKA 4. razred**

**(IZPIT)**

1. **MINIMALNI STANDARDI ZNANJA V 4. RAZREDU**

**(iz Učnega načrt za matematiko)**

Učenec:

* poimenuje in nariše ravne črte (daljica, premica, poltrak),
* opiše kvadrat/pravokotnik in kocko/kvader,
* riše z geometrijskim orodjem,
* nariše simetrično obliko,
* oceni, meri in meritev izrazi s smiselno mersko enoto,
* primerja (istoimenske, enoimenske) količine in računa z njimi,
* šteje, bere, zapiše in primerja števila v množici naravnih števil do 10 000,
* pisno sešteva in odšteva v množici naravnih števil do 1000,
* deli z ostankom (v okviru poštevanke),
* pisno množi in deli z enomestnim številom v množici naravnih števil do 1000,
* s premislekom reši enačbo v množici naravnih števil do 20,
* dele celote zapiše z ulomkom,
* razporedi elemente in bere prikaze,
* zbere podatke, jih predstavi v preglednici in s prikazi,
* reši (strukturirani) matematični problem in problem iz vsakdanjega življenja.

1. PISNI DEL IZPITA

Čas: 45 - 60 min,

Pripomočki: geometrijsko orodje (geotrikotnik, pisalo)

Vsebina:

* + Pisno računanje (seštevanje, odštevanje, množenje, deljenje)
  + Označevanje dela celote
  + Zapis dela celote z ulomkom
  + Računanje vrednost enega dela celote, če je znana celota in celoto, če je znan del celote
  + Zaokroževanje danih števil na desetice, stotice in tisočice
  + Uporaba ustreznih matematičnih izrazov in operacij pri reševanju enostavnih in sestavljenih matematičnih problemov
  + Branje podatkov v preglednici in reševanje matematičnega problema
  + Poimenovanje in risanje geometrijskih črt v različnih legah (premica, daljica, poltrak) in zapis s simboli
  + Pravilna uporaba geotrikotnika

1. USTNI DEL IZPITA

Čas: 20 min,

Pripomočki: geometrijsko orodje (meter, modeli teles, pisalo)

Vsebina:

* + Hitro in spretno računanje
  + Poznavanje in uporaba matematične terminologije
  + Urejanje števil do 10000
  + Prepoznavanje sodih in lihih števil
  + Poznavanje večkratnikov in deliteljev števila
  + Reševanje enačb, neenačb
  + Računanje vrednosti številskega izraza
  + Ocenjevanje in izmera dolžine predmeta
  + Zapis in pretvarjanje merskih količin
  + Poznavanje lastnosti likov in teles